钦定古今图书集成/理学汇编/文学典/第140卷 > 《周礼》 > 《春官》
## 钦定古今图书集成/理学汇编/文学典/第140卷 > 《周礼》 > 《春官》

《内史》：“凡命诸侯及孤卿、大夫，则策命之。”

〈订义〉项氏曰：“诸侯有土之君，孤卿大夫在朝之臣，皆书辞于策以命之。”　王氏《详说》曰：“言命诸侯及孤卿大夫则策命之，为出封者设尔。盖策命非常命也。《书》曰：‘逸祝册，惟告周公’。其后曰：‘康王命作册毕’。《左氏》曰：‘王命内史叔兴父命晋侯为侯伯’。后世有内制，其古之策命与？”

《王制》：“禄则赞为之。”

郑康成曰：“《王制》云：‘王之三公视公侯，卿视伯，大夫视子男，元士视附庸’。” 赞为之者，为之辞也。

以方出之。赏赐亦如之。

郑司农曰：“以方版书而出之　。” 杜氏曰：“方直，谓今时牍也　。” 郑锷曰：“行爵出禄，无非人君之命，或以策，或以方，其别也。盖命以爵者，必有德之人为策命之，所以述其德；与以禄者，必义所当与之人用方出之，所以著其义。策者，简牍之辞，《方版》也。其制方，方言其义。”